CELEX: C2007/082/13
Language: sk
Date: 2007-04-14 00:00:00
Title: Vec C-183/06: Rozsudok Súdneho dvora (piata komora) z  15. februára 2007 (návrh na začatie prejudiciálneho konania, ktorý podal Finanzgericht München – Nemecko) – Ruma GmbH/Oberfinanzdirektion Nürnberg (Spoločný colný sadzobník — Kombinovaná nomenklatúra — Colné zaradenie — Položka 8525 — Podpoložka 8529 90 40 — Membrána klávesnice pre mobilný telefón)

14.4.2007   
            
            
               SK
            
            
               Úradný vestník Európskej únie
            
            
               C 82/7
            
         Rozsudok Súdneho dvora (piata komora) z 15. februára 2007 (návrh na začatie prejudiciálneho konania, ktorý podal Finanzgericht München – Nemecko) – Ruma GmbH/Oberfinanzdirektion Nürnberg
   (Vec C-183/06) (1)
   
   (Spoločný colný sadzobník - Kombinovaná nomenklatúra - Colné zaradenie - Položka 8525 - Podpoložka 8529 90 40 - Membrána klávesnice pre mobilný telefón)
   (2007/C 82/13)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht München
   Účastníci konania pred vnútroštátnym súdom
   
      Žalobca: Ruma GmbH
   
      Žalovaný: Oberfinanzdirektion Nürnberg
   Predmet veci
   Návrh na začatie prejudiciálneho konania – Finanzgericht München – Výklad nariadenia Komisie (ES) č. 1789/2003 z 11. septembra, ktorým sa mení a dopĺňa príloha I k nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 281, s. 1; Mim. vyd. 02/014, s. 3) – Podpoložka 8538 – Membrána klávesnice mobilného telefónu (keypad), ktorá na spodnej strane má nevodivé kontaktné kolíky
   Výrok rozsudku
   Kombinovaná nomenklatúra uvedená v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmeneného a doplneného nariadením Komisie (ES) č. 1789/2003 z 11. septembra 2003, sa musí vykladať v tom zmysle, že membrány klávesnice z polykarbonátu, ktoré majú na vrchnej strane tvarované klávesy a na spodnej strane nevodivé kontaktné kolíky, a ktoré sú určené na zabudovanie do mobilných telefónov, sa majú zatriediť do podpoložky 8529 90 40.
   
      (1)  Ú. v. EÚ C 143, 17.6.2006.